একদিকে ধর্মঘটের সমর্থনে বামেদের মিছিল। অন্যদিকে তৃণমূল সমর্থকদের উদ্যোগে সিঙ্গুর দিবস পালন। দুটি ঘটনাকে কেন্দ্র করে উত্তেজনা ছড়াল দক্ষিণ কলকাতার অন্যতম প্রাণ কেন্দ্র যাদবপুরে।  সিপিএম নেতা সুজন চক্রবর্তীর অভিযোগ, ধর্মঘটে সাধারণ মানুষের সমর্থন দেখে ভয় পেয়েছে শাসকদল। যদিও বাম নেতাদের এই দাবিকে উড়িয়ে দিয়েছেন তৃণমূল নেতা তথা মেয়র পারিষদ দেবব্রত মজুমদার।
 ওয়েব ডেস্ক: একদিকে ধর্মঘটের সমর্থনে বামেদের মিছিল। অন্যদিকে তৃণমূল সমর্থকদের উদ্যোগে সিঙ্গুর দিবস পালন। দুটি ঘটনাকে কেন্দ্র করে উত্তেজনা ছড়াল দক্ষিণ কলকাতার অন্যতম প্রাণ কেন্দ্র যাদবপুরে।  সিপিএম নেতা সুজন চক্রবর্তীর অভিযোগ, ধর্মঘটে সাধারণ মানুষের সমর্থন দেখে ভয় পেয়েছে শাসকদল। যদিও বাম নেতাদের এই দাবিকে উড়িয়ে দিয়েছেন তৃণমূল নেতা তথা মেয়র পারিষদ দেবব্রত মজুমদার। 
ট্রেড ইউনিয়নগুলির ডাকা সাধারণ ধর্মঘটে কলকাতার জনজীবন স্বাভাবিক। সকাল থেকেই মহানগরীর রাস্তায় পর্যাপ্ত সংখ্যক সরকারি বাস। বিভিন্ন রুটে চলছে বেসরকারি বাস, মিনিবাস এবং অটো। পাল্লা দিয়ে চলছে ট্যাক্সিও। ভোরের দিকে যাত্রী কম থাকলেও, বেলা যত গড়িয়েছে, রাস্তায় মানুষের উপস্থিতিও বেড়েছে। ফেরি সার্ভিসও কোনও প্রভাব পড়েনি। ধর্মঘট মোকাবিলায়  মোট ৩৫৭টি জায়গায় পুলিস পিকেট। মোতায়েন তিন হাজার পুলিসকর্মী। যে কোনও ধরনের অপ্রীতিকর ঘটনা রুখতে প্রতিটি থানায় রয়েছে রিজার্ভ ফোর্স। সব মিলিয়ে ধর্মঘটেও চেনা ছন্দে শহর কলকাতা।